**TEHNIČKI PODACI O 14. PLOVIDBI NIZ RIJEKU KUPU**

 **KARLOVAC - SISAK, 01.08.-05.08.22.**

 1. NEŠTO O RIJECI KUPI

Rijeka Kupa je prava ljepotica među hrvatskim rijekama. Izvire iz podnožja planine Risnjak, dijela Nacionalnog parka Risnjak, na nadmorskoj visini od 325 metara, iz malog jezerca dužine oko 200 m i širine oko 50 m. Jezerce je pravi fenomen jer se puni vodom preko dva sifona koji se nalaze na dubinama od 50 i 80 metara.

 2. DUŽINA VODENOG PUTA

Rijeka Kupa protječe kroz Ozalj, Karlovac, Jamničku Kiselicu, Pokupsko, Letovanić, Petrinju i Sisak, gdje se ulijeva u rijeku Savu. Od ušća rijeke Kupe do Karlovca ima 138 km vodenog puta. Rijeka Kupa povezuje tri županije: Karlovačku, Zagrebačku i Sisačko – moslavačku.

 Etape koje bi preplovili (ukupno 135 rkm):

Ponedjeljak., 01.08.22.- PRVA ETAPA, od Karlovca(Struga) do Šišljavića,od 138 do 106 km(32rkm)

Utorak, 02.08.22.– DRUGA ETAPA -od Šišljavića do Pokupskog – od 106 do 72 km (34rkm)

Srijeda, 03.08.22.- TREĆA ETAPA-od Pokupskog do Letovanića-od 72 do 39 km (33 rkm)

Četvrtak, 04.08.22.– ČETVRTA ETAPA -od Letovanića do Petrinje – od 39 do 23 km (16 rkm)

Petak, 05.08.22.– PETA ETAPA - od Petrinje do Siska(Stari most)–od 23 do 3 km (20 rkm)

Kampove za noćenje bi radili na obalama Kupe u Šišljaviću, Pokupskom, Letovaniću i Petrinji.

 3. BRODICE

 Brodice bi bile tradicionalne drvene (šiklje ili čamci) dužine 5 – 7 m u koje stane 5 osoba sa opremom. Osim drvenih koristile bi se plastične i limene brodice, kao i plastični kajaci.

 Za pogon brodica će se koristili vanbrodski motori od 4 kW. Za sat vremena prijeđe se s njima oko 15 km, a potroše od 1,6 do 2 litre 4% mješavine benzin- dvotaktol. Mogu se koristiti i vanbrodski motori do 15 kW, s tim da se dogovori brzina zajedničkog kretanja.

 U svakoj brodici se nalazi minimalno jedno veslo za ručnu vožnju ili upravljanje, prsluci za spašavanje, sidro, vanbrodski motor, spremnik s gorivom, rezervna hrana i voda, a brodicama će upravljati voditelji brodice (skiperi) s najmanje A kategorijom.

 Na nekoliko brodica će biti postavljeni transparenti s natpisima "14. PLOVIDBA NIZ RIJEKU KUPU KA - SK" na hrvatskom i esperantu. Svi sudionici plovidbe će biti osigurani.

 4.OPREMA KOJU BI SUDIONICI AKCIJE TREBALI IMATI

1. Lagani šator, vreća za spavanje, prostirka ili zračni jastuk i pumpa za njega

2. Punjač za baterije, mobitel, ručna svjetiljka

3. Osobna i zdravstvena iskaznica, strani esperantisti putovnice

4.Zaštitna krema za sunce, zaštita glave, kapa ili šešir, zaštita od komaraca

5.Rezervna odjeća (majice, gaće, čarape, bermude, plastična kabanica-za kišu)

6. Sandale ili natikače za vodu ili tenisice

7. Pribor za jelo – žlica, vilica, nož, posuda za hranu

8. Kupaći kostim, jedan veliki i jedan mali ručnik

9.Pribor za higijenu (sapun, šampon, četkica za zube, pasta za zube i toaletni papir)

10.Pribor za pisanje, bilježnica, adresar

Ostala oprema koja bi dobro došla: maska i peraje za ronjenje, pribor za ribolov, sunčane naočale, karte, lopta, badminton, glazbeni instrumenti …